Nicaraguas flagg

Nicaraguas flagg er vannrett delt i blått, hvitt og blått, slik også flaggene for El Salvador og Honduras er. I tillegg har Nicaraguas flagg landets riksvåpen i midten. Likheten med andre mellomamerikanske flagg skyldes at landene Nicaragua, Honduras og El Salvador, sammen med Guatemala og Costa Rica, fra 1823 utgjorde unionen Den mellomamerikanske føderasjon. Unionen førte fra starten nettopp blått, hvitt og blått i sitt flagg. https://www.verdensflag.dk/nicaraguahttps://www.worldatlas.com/flags/nicaragua
Nicaraguas flagg kan dermed føre sin historie tilbake til 1823, fikk sin nåværende utforming i 1908 mens et formelt vedtak først ble gjort 27. august 1971. https://www.britannica.com/topic/flag-of-Nicaragua 

Flagget med riksvåpen gjør tjeneste som nasjonalflagg, handelsflagg, statsflagg og orlogsflagg, men Nicaraguas flagg kan også benyttes uten riksvåpen, da som alternativt nasjonalflagg.

De blå stripene symboliserer rettferdighet og lojalitet; den hvite stripen renhet. LEY SOBRE CARACTERÍSTICAS Y USO DE LOS SÍMBOLOS PATRIOS./ Decreto No. 1908 del 25 de agosto de 1971 / Publicado en La Gaceta No. 194 del 27 de agosto de 1971

 Referanser 

Kategori:Nordamerikanske flagg
Kategori:Nicaragua